
Nr. SC2021 – 5444/01.03.2021
Referat de aprobare a proiectului de hotărâre
Privind modificarea și completarea anexelor 1 și 2 la HCL nr. 14/26.01.2021 privind desemnarea membrilor din partea Consiliului Local al Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul școlar 2020 - 2021

1. Descrierea situaţiei actuale
   Prin Hotărârea Consiliului Local al Municipiului Timişoara nr. 14/26.01.2021 a fost aprobată desemnarea membrilor din partea Consiliului Local al Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul școlar 2020 - 2021. 

    Având în vedere prevederile Legii educaţiei naţionale  nr. 1/2011, art. 96, unităţile de învăţământ preuniversitar cu personalitate juridică sunt conduse de consiliile de administraţie, de directori şi de directori adjuncţi, după caz. În exercitarea atribuţiilor ce le revin, consiliile de administraţie şi directorii conlucrează cu consiliul profesoral, cu comitetul de părinţi şi cu autorităţile administraţiei publice locale.

     În conformitate cu prevederile Ordinului nr. 4619/2014 al Ministrului Educaţiei Naţionale a fost aprobată metodologia cadru de organizare şi funcţionare a consiliului de administraţie din unităţile de învăţământ preuniversitar şi ale Ordinului nr. 3160/2017 pentru modificarea şi completarea metodologiei cadru de organizare şi funcţionare a consiliului de administraţie din unităţile de învăţământ preuniversitar aprobată prin Ordinul nr. 4619/2014.

    Conform cu legislaţia prezentată mai sus, în unităţile de învăţământ preuniversitar consiliul de administraţie este organ de conducere care are în componenţă reprezentanţi ai Consiliului Local al Municipiului Timişoara, în funcție de numărul elevilor înscriși în fiecare unitate de învățământ.

·     Având în vedere solicitările unor unități de învățământ, ulterioare predării proiectului de HCL și aprobării acestuia în Consiliul Local al municipiului Timișoara pentru desemnarea membrilor din partea consiliului local în consiliile de administrație ale școlilor, este necesară modificarea și completarea  Anexelor 1 și 2 la HCL nr. 14/26.01.2021,  prin desemnarea  reprezentanților  Consiliului Local după cum urmează:

· Se  completează poziția 20- Liceul Teologic Romano-Catolic Gerhardinum din Anexa nr. 1  prin  desemnarea  ca membru în consiliul de administrație  a domnului Răzvan Stana;

· Se completează poziția 28 -Liceul Tehnologic de Industrie Alimentară din Anexa nr. 1 prin  desemnarea  ca membru în consiliul de administrație a domnului Garrido Jorge Gonzalez;

· Se  completează poziția 56- Școala Gimnazială nr.25  din Anexa nr. 1  prin  desemnarea  ca membru în consiliul de administrație  a domnului Lorenzo Barabaș;

· Se  modifică  poziția 1- Colegiul Național  Bănățen  din Anexa nr. 1 prin înlocuirea  domnului Dan Reșitnec  cu domnul Radu -Daniel Țoancă;
· Se exclude  de la poziția 72 - Grădinița cu program prelungit nr. 20 din Anexa  nr.1 ,  domnul Cornel Florin Ilca;
· Se completează Anexa 2 cu  Grădinița cu Program Prelungit Troița și se desemnează ca membru în consiliul de administrație domnul Radu Daniel  Țoancă.
2. Schimbări preconizate şi rezultate aşteptate
    Prin aprobarea hotărârii de consiliu local se dorește ca unitățile de învățământ preuniversitar de pe raza municipiului Timișoara să-și desfășoare activitatea în condiții optime și în conformitate cu prevederile legale, în ceea ce privește activitatea și responsabilitățile consiliului de administrație.
 3. Concluzii        
     Urmare a celor prezentate mai sus, consider oportună promovarea Proiectului de hotărâre privind modificarea Anexelor 1 și 2 la HCL nr. 14/26.01.2021 privind desemnarea membrilor din partea Consiliului Local al Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul școlar 2020 - 2021, şi îl supun spre dezbatere şi aprobare Consiliului Local al Municipiului Timişoara. 

